Къэбэрдей-Балъкъэрым сом мелуани 135-м щIигъу хухах
2018 гъэм «Урысей Федерацэм къэрал кIуэцI туризмэм зыщегъэужьыныр» къэрал программэр
гъэзэщIэным тригъэкIуэдэн папщIэ
«Урысей Федерацэм къэрал кIуэцI туризмэм зыщегъэужьыныр» къэрал программэр гъэзэщIэным 2018 гъэм тригъэкIуэдэн папщIэ федеральнэ бюджетым къыхэкIыу КъБР-м сом мелуани 135-м щIигъу къыхуаутIыпщащ. Абы теухуа зэгурыIуэныгъэм Iэ щIадзауэ щытащ КъБР-м и Правительствэмрэ ТуризмэмкIэ федеральнэ агентствэмрэ.
Ахъшэр къыхуагъэсэбэпынущ инженер инфраструктурэм, газкIэ, электрокъарукIэ, псыкIэ къызэрызэрагъэпэщ сетхэм зегъэужьыным, Налшык и Ипщэ, Ищхъэрэ къалэн куэд зыгъэзащIэ комплексхэм екIуалIэ гъуэгухэр щIыным, апхуэдэу «Зэрэгъыж» кластерыр зыхуей хуэгъэзэным.
ЯРОСЛАВСКАЯ Маринэ.
